Ego, Hugo de Castellana, miles, notum facio vniuersis presentes litteras inspecturis quod ego, prudens, sciens et spontaneus, cum bona et sana deliberatione, donatione irreuocabili facta inter viuos, do, quitto in perpetuum libere Guydoni du Pasquier, domicello, et heredibus suis quandam vineam sitam in territorio de Arbosio, in loco qui dicitur Prébriart, inter vineam Hugonis dicti Sognial, clerici, ex vna parte, et inter viam communem ex altera, et duas secturas prati in loco qui dicitur Bur de Cona, iuxta pratum meum et iuxta pratum Regnaudi de Castellana. De qua vinea et duabus secturis supradictis me deuestiendo, dictum Guydonem, pro se et suis, corporaliter inuestio et pono in possessionem corporalem, promittens, fide mea data corporali, dicto Guydoni et suis heredibus de dicta vinea et predictis duabus secluris ferre precise garandiam contra omnes, et quod contra huiusmodi donationem et quittationem, per me uel per alium, in iudicio uel extra, in toto uel in parte, verbo seu facto, tacite uel expresse, modo aliquo non veniam in futurum, nec consentiam alium contraïre volentes. In cuius rei testimonium ego predictus Hugo sigillum meum presentibus litteris apposui et sigillum venerabilis viri Johannis, prioris de Arbosio, presentibus feci apponi et dicto Guydoni, filio quondam domini Petri du Pasquier, militis, tradidi sigillatas. Actum anno Domini m° cc° septuagesimo tercio, mense octobris (Arch. d’Arbois, II, 4. Original. Etait scellé de trois sceaux sur doubles queues).